इंटरनेशनल कॉन्फ्रेंस में 600 डेलिगेट्स ले रहे हैं हिस्सा
सिटी रिपोर्टर } सोसायटीऑफ फार्मास्यूटिकल एजुकेशन एंड रिसर्च (एसपीईआर) और जयपुर नेशनल यूनिवर्सिटी के स्कूल ऑफ फार्मास्यूटिकल साइंस के संयुक्त तत्वावधान में शुक्रवार को दो दिवसीय इंटरनेशनल कॉन्फ्रेंस यूनिवर्सिटी के सिलास ऑडिटोरियम में शुरू हुई। फार्मास्यूटिकल साइंसेस एम्बार्किंग टॅूआर्डस इंटिग्रेशन ऑफ एजुकेशन, रिसर्च एंड प्रेक्टिस विषय पर हो रही इस कॉन्फ्रेंस में अमेरिका, कनाडा और सउदी अरब सहित कई देशों के करीब 600 डेलिगेट्स भाग ले रहे हैं। इनमें मेडिकल, फार्मेसी, एप्लाइड साइंस कॉलेजज के मेडिकल प्रेक्टिशनर्स दवा उद्योग उद्यमी, हैल्थ केयर विशेषज्ञ, सरकारी और स्वायत्त संस्थाओं के प्रतिनिधि, शिक्षाविद शोधार्थी शामिल हैं। कॉन्फ्रेंस का उद्घाटन मुख्य अतिथि जयपुर मेयर अशोक लाहोटी ने किया। मुख्य वक्ता न्यूयार्क, अमेरिका की फार्मास्यूटिकल ऑपरेशन्स अचलिस ग्रुप के वाइस प्रेसीडेंट डाॅ. दिनेश जायसवाल ने कहा कि आज बीमारियां भी बढ़ी हैं तो उपचार के तरीके भी उतने ही विकसित हुए हैं।
bho_Deva hin_Deva